CELEX: C2006/261/65
Language: el
Date: 2006-10-28 00:00:00
Title: Κριτήρια αναθέσεως των υποθέσεων στα τμήματα

28.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/32
            
         Κριτήρια αναθέσεως των υποθέσεων στα τμήματα
   (2006/C 261/65)
   Σύμφωνα με τα άρθρα 4 του παραρτήματος I του Οργανισμού του Δικαστηρίου και 12 του Κανονισμού Διαδικασίας του Πρωτοδικείου, το Δικαστήριο Δημόσιας Διοίκησης αποφάσισε στις 20 Σεπτεμβρίου 2006 να διατηρήσει μέχρι τις 30 Σεπτεμβρίου 2007 τα ακόλουθα κριτήρια αναθέσεως των υποθέσεων στα τμήματα:
   
               —
            
            
               θα υπάγονται στο πρώτο τμήμα όλες οι υποθέσεις, με εξαίρεση εκείνες που αφορούν κυρίως ζητήματα προσλήψεων, βαθμολογίας/προαγωγών και οριστικής εξόδου από την υπηρεσία, που θα υπάγονται στο δεύτερο τμήμα·
            
         
               —
            
            
               ορισμένος αριθμός υποθέσεων θα υπαχθεί στο τρίτο τμήμα, ανεξάρτητα από τον τομέα που αυτές θα αφορούν, με βάση μια προκαθορισμένη συχνότητα που θα προσδιοριστεί από την ολομέλεια·
            
         
               —
            
            
               παρέκκλιση από τους ανωτέρω κανόνες κατανομής επιτρέπεται για λόγους συναφείας, καθώς και προς εξασφάλιση της ισομερούς και ευλόγως διαφοροποιημένης κατανομής του όγκου εργασίας στο πλαίσιο του Δικαστηρίου Δημοσίας Διοίκησης.